rejauldu/bengali-wikipedia huggingface dataset:
জুগিয়াল () ভারতের পাঞ্জাব রাজ্যের গুরুদাসপুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে জুগিয়াল শহরের জনসংখ্যা হল ১৬,৬৬৪ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭৯%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭৬%। সারা ভারতের সাক্ষরতার হার ৫৯.৫%, তার চাইতে জুগিয়াল এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
গাজী মেহমেত পাশার মসজিদ () (বাইরাকলি মসজিদ () নামেও পরিচিত) প্রিজরেন শহরে অবস্থিত একটি মসজিদ। এটি কসোভোর প্রাচীনতম ইসলামী উপাসনালয়গুলোর একটি। এর নির্মাণকাজ শুরু হয় ১৫৬১ সালে এবং শেষ হয় ১৫৭৩ সালে। মসজিদটি একটি কমপ্লেক্সের অংশ। সেখানে একটি মসজিদ, একটি গ্রন্থাগার, একটি মক্তব এবং মাদ্রাসা, একটি জনস্নানাগার, আবাসিক ভবনসহ প্রায় ১৫০ মিটার ব্যাসার্ধের মধ্যে বিভিন্ন ভবন অন্তর্ভুক্ত ছিল। প্রিজরেনের লীগ জাদুঘর বর্তমানে এই কমপ্লেক্সের একটি ভবন হিসেবে ব্যবহৃত হয়। এই কমপ্লেক্সটি লুমবার্ধি ই প্রিজরেনিত নদীর অপর পাশে প্রিজরেন দুর্গের বিপরীতে অবস্থিত। মসজিদটির ভিত্তি চতুষ্কোণ এবং এতে অসংখ্য জানালা রয়েছে। এর মূল মিহরাব ও মিম্বর মার্বেল দিয়ে নির্মিত।  এই মসজিদটি ওয়াক্‌ফের মাধ্যমে দুকাগিনজাদে গাজী মেহমেত পাশা নির্মাণ করেন। তিনি দুকাগিনজাদে আহমেদ পাশার প্রপৌত্র ছিলেন। মসজিদের আঙিনায় তাঁর ভবিষ্যৎ সমাধিস্তম্ভ নির্মাণ করা হলেও, তিনি প্রায় ১৫৯৪–৯৬ সালের দিকে হাঙ্গেরিতে মৃত্যুবরণ করায় এটি ব্যবহার করা হয়নি।   আরও দেখুন  প্রিজরেনের স্মারক তালিকা কসোভোতে ইসলাম   সূত্র    গ্রন্থপঞ্জি   বিষয়শ্রেণী:প্রিজরেনের মসজিদ বিষয়শ্রেণী:কসোভোর উসমানীয় মসজিদ বিষয়শ্রেণী:১৫৭৩-এ উসমানীয় সাম্রাজ্যে প্রতিষ্ঠিত বিষয়শ্রেণী:১৫৭০-এর দশকে নির্মিত মসজিদ বিষয়শ্রেণী:প্রিজরেন জেলার সাংস্কৃতিক ঐতিহ্য স্মারক বিষয়শ্রেণী:প্রিজরেনের পর্যটন আকর্ষণ বিষয়শ্রেণী:১৫৭৩-এ সম্পন্ন ধর্মীয় ভবন
বিপ্রা নোয়াপাড়া ভারতের পশ্চিমবঙ্গ রাজ্যের হাওড়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বিপ্রা নোয়াপাড়া শহরের জনসংখ্যা হল ৮৯৯৬ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে বিপ্রা নোয়াপাড়া এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:হাওড়া জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
আরবা'আ রুকুন মসজিদ (; এছাড়াও আরবা রুকুন নামেও পরিচিত) হচ্ছে সোমালিয়ার মধ্যযুগীয় জেলা মোগাদিশুতে অবস্থিত একটি মসজিদ।   সংক্ষিপ্ত বিবরণ  এই মসজিদটি মোগাদিশু রাজধানীর অন্যতম একটি প্রাচীন ইসলামিক উপাসনালয়। ১২৬০ সালে খুসরু ইবনে মোবারক আল-শিরাজী দ্বারা এই মসজিদ, ফকর আদ-দ্বীন মসজিদসহ একসাথে প্রায় ৬৬৭টি মসজিদ নির্মাণ করা হয়েছিল। আরবা'আ রুকুনের মিহরাবে একই বছরের একটি শিলালিপি রয়েছে, যা মসজিদের প্রয়াত প্রতিষ্ঠাতা খুসরু ইবনে মোবারক আল-শিরাজী (খুসরু ইবনে মুহাম্মাদ)-এর স্মরণে লেখা হয়েছিল।   আরও দেখুন    মসজিদের তালিকা  আফ্রিকার মসজিদগুলির তালিকা  মিশরে মসজিদের তালিকা  মসজিদ আল কিবলাতাইন   মন্তব্য    তথ্যসূত্র       বহিঃসংযোগ    আর্কনেট - মসজিদ ফখর আল-দীন  ১৯৮৩ সালে আরবায় রুকুন মসজিদের ছবি  আরবা'আ রুকুন মসজিদে একটি প্রবেশদ্বার, ১৩ তম শতাব্দীতে নির্মিত এবং এখন একটি তুর্কি সংস্থা , ২০১৭ দ্বারা পুনরুদ্ধার করা হচ্ছে   বিষয়শ্রেণী:সোমালিয়ার মসজিদ
হাওয়া ইব্রাহিম (জন্ম ১৯৬৮) হলেন একজন নাইজেরীয় আইনজীবী ও আইনজীবী, যাকে ২০০৫ সালে শাখারভ পুরস্কার প্রদান করে ইউরোপীয় সংসদ।   জীবনী  হাওয়া ইব্রাহিম নাইজেরিয়ার গোম্বেতে ১৯৬৮ সালে জন্মগ্রহণ করেন। তিনি দেশটির প্রথম মুসলিম নারী আইনজীবী।  হাওয়া ইব্রাহিম নাইজেরিয়ার উত্তরাংশে শরিয়া আইনে অভিযুক্ত ব্যক্তিদের মামলা লড়ে পরিচিতি লাভ করেন। উল্লেখ্য, নাইজেরিয়ার নয়টি রাজ্যে পুরোপুরিভাবে ও তিনটি রাজ্যে আংশিকভাবে শরিয়া আইন প্রচলিত।Nigeria Sharia architect defends law, BBC News, 21 March 2002 তিনি দেশটিতে শরিয়া আইনে অভিযুক্ত আমিনা লাওয়াল, সাফিয়া হুসাইনি ও হাফসাতু আবুবকরদের মামলা লড়ে তাদেরকে অভিযোগ থেকে মুক্তি দানে অবদান রেখেছেন।Safiya Hussaini acquitted by Nigerian court  তিনি সেন্ট লুইস বিশ্ববিদ্যালয়ে ভিজিটিং প্রফেসর, ইয়েল বিশ্ববিদ্যালয়ে ওয়ার্ল্ড ফেলো, র‍্যাডক্লিফ ফেলো এবং হার্ভার্ড বিশ্ববিদ্যালয়ে ফেলো হিউম্যান রাইটস প্রোগ্রাম এবং ফেলো অব ইসলামিক লিগাল স্টাডিজ প্রোগ্রাম  হিসেবে কাজ করেছেন। তিনি বর্তমানে হার্ভার্ড বিশ্ববিদ্যালয়ে শিক্ষকতার পাশাপাশি গবেষক হিসেবে কর্মরত আছেন।  র‍্যাডক্লিফ ফেলো থাকাকালীন সময়ে তিনি শরিয়া আইন নিয়ে গবেষণা করে  প্র‍্যাকটিসিং শরিয়া ল: সেভেন স্ট্র‍্যাটেজিস ফর অ্যাচিভিং জাস্টিস ইন শরিয়া কোর্ট শিরোনামের একটি বই রচনা করেন, যেটি ২০১৩ সালের জানুয়ারি মাসে প্রকাশিত হয়।Harvard Divinity School visiting faculty profile, retrieved 2013.  সম্মাননা ২০০৫ সালে তাকে শাখারভ পুরস্কার প্রদান করে ইউরোপীয় সংসদ।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম বিষয়শ্রেণী:শাখারভ পুরস্কার প্রাপক
বেনিয়াপুকুর বালিগঞ্জ বিধানসভা কেন্দ্র ছিল ভারতের পশ্চিমবঙ্গ রাজ্যের একটি বিধানসভা কেন্দ্র। ১৯৫২ সালের বিধানসভা নির্বাচনেই শুধু এই কেন্দ্রে ভোটগ্রহণ হয়েছিল। ১৮৮৯ সালে বেনিয়াপুকুর ও বালিগঞ্জ অঞ্চল দু’টি কলকাতা পৌরসংস্থার অন্তর্ভুক্ত হয়। বেনিয়াপুকুর-বালিগঞ্জই ছিল কলকাতার একমাত্র দুই আসন-বিশিষ্ট বিধানসভা কেন্দ্র। একটি আসন তফসিলি জাতির প্রার্থীদের জন্য সংরক্ষিত ছিল এবং অপর আসনটি ছিল অসংরক্ষিত।  উক্ত নির্বাচনে দু’টি আসনে জয়লাভ করেছিলেন যোগেশচন্দ্র গুপ্ত ও পুলিনবিহারী খাতিক। দু’জনেই ছিলেন ভারতীয় জাতীয় কংগ্রেস প্রার্থী। নির্দল প্রার্থীদের মধ্যে প্রতিদ্বন্দ্বিতা করেছিলেন পাকিস্তানের প্রাক্তন মন্ত্রী যোগেন্দনাথ মণ্ডল ও ড. এ. এম. ও. গনি।  তথ্যসূত্র  বিষয়শ্রেণী:পশ্চিমবঙ্গের বিলুপ্ত বিধানসভা কেন্দ্র বিষয়শ্রেণী:কলকাতা জেলার রাজনীতি
থাম্ব মধুপুর আনন্দমঠ টাঙ্গাইল (বিভক্ত ময়মনসিংহ) জেলার মধুপুর উপজেলায় অবস্থিত একটি প্রাচীন স্থাপত্য প্রত্মতাত্ত্বিক নিদর্শন।  ধারণা করা হয়, ঊনবিংশ শতকের ঔপন্যাসিক বঙ্কিমচন্দ্র চট্টোপাধ্যায় রচিত আনন্দমঠ (১৮৮২ খ্রিস্টাব্দ) উপন্যাস নামকরণ ও রচনার মূল পটভূমি এই আনন্দমঠ।   ইতিহাস ব্রিটিশ শাসনামল ( ১৭৬০-১৮০০ খ্রিস্টাব্দ) ফকির-সন্ন্যাসী বিদ্রোহ অন্যতম আস্তানা ছিল এটি। আনন্দমঠটির অবস্থান একটি বহুকোঠা বিশিষ্ট অট্টালিকা সমৃদ্ধ বাড়িতে হলেও এটা তৈরিকারী ও পরবর্তীকালে ব্যবহারকারীদের যে পরিমন্ডল গড়ে উঠেছিল তা ছিল বেশ কয়েকটি বাড়ির সমষ্টি।   ইট, চুন ও সুড়কি দ্বারা নির্মিত প্রায় ৭০ থেকে ৮০ ফুট উঁচু গোলাকার উপরের দিকে ক্রমশ সরু মূল মঠটির অবস্থান নদীর (বংশাই বা বংশী) পশ্চিম পাড়ে এবং বাকিগুলো ছিল নদীর পূর্বপাড়ে (প্রায় এক কিলোমিটার দূরত্বে) যা বর্তমানে বোয়ালী রাজবাড়ি নামেই পরিচিত। মূল মঠের (প্রবশেদ্বার) সঙ্গে বাড়িগুলো সংযোগ ছিল সুড়ঙ্গ পথে । যা বংশাই নদীর তলদেশ দিয়ে ব্যাপৃত ছিল।  বাংলাদেশের মহান স্বাধীনতা যুদ্ধে পাকিস্তানিরা এই মঠটি গুড়িয়ে দিলেও ফকির-সন্ন্যাসী আন্দোলনের অন্যতম সূতিকাগারের শেষচিহ্ন (বোয়ালী গ্রামে অবস্থিত) টি মুছে ফেলা হয়েছে ২০১১ খ্রিস্টাব্দে।  বিবরণ ৩ ᙭ ২ ফুট এবং ৩ ইঞ্চি পুরু লাল ইটের তৈরি স্থাপনার দরোজা কড়িতে নান্দনিক কারুকার্য অঙ্কিত ছিল। কী উদ্দেশ্যে শালবন সমৃদ্ধ ঘন অরণ্যঘেড়া এই অঞ্চলে স্থাপনাটি গড়ে উঠেছিল তা জানা যায়নি। ঐতিহাসিকগণ মনে করেন, সুলতান-মোঘল আমলের স্থাপত্যশৈলি সুস্পষ্ট।  তথ্যসূত্র  বিষয়শ্রেণী:বাংলাদেশের প্রত্নতাত্ত্বিক নিদর্শন
হরিশপুর ভারতের পশ্চিমবঙ্গ রাজ্যের বর্ধমান জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে হরিশপুর শহরের জনসংখ্যা হল ৮৪০১ জন। এর মধ্যে পুরুষ ৫৫% এবং নারী ৪৫%।  এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে হরিশপুর এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিম বর্ধমান জেলার শহর ও নগর
পূর্বাঞ্চল বিকাস ক্ষেত্র (), (Purwānchal Bikās Kshetra) হচ্ছে নেপালের পাঁচটি বিকাস ক্ষেত্রগুলির একটি। এ অঞ্চল দেশের পূর্বাঞ্চলে অবস্থিত এবং এ অঞ্চলের সদরদপ্তর হচ্ছে ধানকুটা।  এটি তিনটি অঞ্চল নিয়ে গঠিত:   সগরমাথা  কোশী  মেচী   শহরসমূহ  এই অঞ্চলের প্রধান শহরসমূহ হচ্ছে বিরাটনগর, ধরন, ইত্যাদি।   চিত্রে নেপালের অঞ্চলগুলি  300px|নেপালের বিকাস ক্ষেত্রগুলি  বিষয়শ্রেণী:নেপালের ক্ষেত্র বিষয়শ্রেণী:নেপালের উপবিভাগ বিষয়শ্রেণী:নেপালের ভূগোল-সম্পর্কিত তালিকা
হাটগাছা ভারতের পশ্চিমবঙ্গ রাজ্যের হাওড়া জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে হাটগাছা শহরের জনসংখ্যা হল ৫৫৬০ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৮০%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে হাটগাছা এর সাক্ষরতার হার বেশি।  এই শহরের জনসংখ্যার ৯% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:হাওড়া জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
alt=Historical sculpture of chola|থাম্ব| চোল যুগে তৈরি দ্বারপালকের একটি ভাস্কর্য। alt=manuscript of India|থাম্ব| পাণ্ডুলিপি মানে 'হাতে লেখা লিপি'। (মনু অর্থ হাত) পূর্ববর্তী ভারতীয় সভ্যতায় প্রজন্ম থেকে প্রজন্মে জ্ঞান এবং নিয়ম স্থানান্তরের জন্য এই প্রযুক্তি ব্যবহার করত। তিরুচিরাপল্লীর সরকারি জাদুঘর হল তামিলনাড়ুর তিরুচিরাপল্লীর একটি ঐতিহ্যবাহী কেন্দ্র। এটি ভারতীদাসন শহরের রানী মঙ্গাম্মাল মহলে, সুপার বাজারের কাছে অবস্থিত। নিকটতম ল্যান্ডমার্ক হল রকফোর্ট মন্দির।  মাদুরাইয়ের তৎকালীন শাসক চোক্কানাথ নায়ক রানি মাঙ্গামা মহল তৈরি করেছিলেন। ১৬১৬ থেকে ১৬৩৪ এবং পরে ১৬৬৫ থেকে ১৭৩১ সাল পর্যন্ত তিরুচিরাপল্লী যখন তাদের রাজধানী ছিল, তখন এটি মাদুরাই নায়কদের দরবার হল নামেও পরিচিত ছিল।  জাদুঘরে ভূতত্ত্ব, প্রাণিবিদ্যা, চিত্রকলা, নৃবিজ্ঞান, লিপিবিদ্যা এবং ইতিহাস সম্পর্কিত বিভিন্ন প্রদর্শনী রয়েছে।   পটভূমি  তামিলনাড়ু সরকারের প্রতিটি জেলায় একটি করে জাদুঘর থাকার নীতি অনুসারে, সালেম এবং মাদুরাইয়ের পরে ক্যান্টনমেন্টে রাজ্য জাদুঘর বিভাগ দ্বারা ১৯৮৩ সালে এই জাদুঘরটি প্রতিষ্ঠিত হয়েছিল। পরবর্তীতে ১৯৯৭ সালে এটি রাণী মঙ্গাম্মল দরবার হলে ( নায়ক শাসনামলে নির্মিত একটি স্মৃতিস্তম্ভ, যা কোলু মন্ডপম নামেও পরিচিত) স্থানান্তরিত হয়, যা টাউন হল কমপ্লেক্সের মধ্যে অবস্থিত। জাদুঘরটি গণপূর্ত বিভাগ দ্বারা রক্ষণাবেক্ষণ করা হয়।   প্রদর্শনী  থাম্ব|তামিল সভ্যতার মৃৎশিল্প জাদুঘরে প্রায় ২০০০টি বস্তুর অভ্যন্তরীণ এবং বহিরঙ্গন প্রদর্শনী রয়েছে। অভ্যন্তরীণ প্রদর্শনীর মধ্যে রয়েছে নিদর্শন যেমন মহাশ্ম যুগের ভাস্কর্য, খোদাই, প্রস্তর যুগের শিলালিপি, বাদ্যযন্ত্র, সরঞ্জাম, মুদ্রা এবং চোল যুগের মুদ্রা, চিত্রকর্ম, ছবি, বিরল দলিল, তালপাতার পাণ্ডুলিপি, জীবাশ্ম, পাচমালাই এবং কোহলি পাহাড়ের উপজাতি জীবন, হায়দার আলীর ব্যবহৃত অস্ত্র এবং কামানের গোলা, বিএইচইএল (BHEL) কোম্পানির প্রথম দিনের ছবি, শ্রীরঙ্গম মন্দিরের মডেল, রকফোর্ট মন্দিরের মডেল এবং ডাকটিকা সংগ্রহের উপকরণ।  ভাস্কর্য উদ্যানের পাথরের মূর্তিগুলি বাইরের প্রদর্শনী তৈরি করে। ১৭ এপ্রিল ২০১২ তারিখে খোলা এই পার্কটিতে ১৩ শতক থেকে ১৮ শতকের প্রায় ৪৫টি হিন্দু দেব-দেবীর ভাস্কর্য রয়েছে, যার মধ্যে রয়েছে বলিদানের বেদী, পাথরের নন্দী এবং শিবলিঙ্গ ।  জাদুঘরে একটি বাস্তুবিদ্যা বিভাগও রয়েছে যেখানে বিরল পোকামাকড়, পাখি এবং স্তন্যপায়ী প্রাণীর সংগ্রহ রয়েছে।  তাঞ্জাভুরের চিত্রকলার একটি বিরল ভাস্কর্য প্রদর্শনী আছে । এখানে ভগবান তিরুমালকে কৃষ্ণের হামাগুড়ি দেওয়ার চিত্র দেখানো হয়েছে। দেবী দুর্গা, সন্ত মানিকবাসগর, চন্দ্র শেখরে এবং ভগবান নটরাজের প্রদর্শনীও দেখা যায়।   সময়  এটি সারা বছর খোলা থাকে (প্রতি শুক্রবার বাদে সকাল ১০.০০ টা থেকে বিকেল ৫.০০ টা পর্যন্ত)।   তথ্যসূত্র    বহিঃসংযোগ    অফিসিয়াল ওয়েবসাইট  বিষয়শ্রেণী:ভারতের রাজ্য জাদুঘর বিষয়শ্রেণী:ভারতের প্রত্নতাত্ত্বিক জাদুঘর বিষয়শ্রেণী:ভারতের প্রাকৃতিক ইতিহাস জাদুঘর বিষয়শ্রেণী:তিরুচিরাপল্লীর জাদুঘর বিষয়শ্রেণী:১৯৮৩ সালে প্রতিষ্ঠিত জাদুঘর বিষয়শ্রেণী:তামিলনাড়ুতে ১৯৮৩ সালের স্থাপনা বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ভারতের শিশু জাদুঘর বিষয়শ্রেণী:ভারতের মুদ্রা জাদুঘর
হেলালুজ্জামান পান্না (১ নভেম্বর ১৯৪৬ - ৯ জুলাই ২০২৩) বাংলাদেশের স্বাধীনতা যুদ্ধের একজন মুক্তিযোদ্ধা ও বিমান বাহিনীর সাবেক কর্মকর্তা। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।দৈনিক প্রথম আলো, "তোমাদের এ ঋণ শোধ হবে না" | তারিখ: ১৪-১১-২০১১   প্রাথমিক জীবন  হেলালুজ্জামান পান্না কিশোরগঞ্জ জেলার তাড়াইল থানার রাউতি গ্রামে নানাবাড়িতে জন্মগ্রহণ করেন। তার পৈত্রিক নিবাস নেত্রকোণা জেলার আটপাড়া উপজেলার সুখারী ইউনিয়নের দেওশ্রী গ্রাম। তিনি বর্তমানে নেত্রকোনার কুড়পাড়ে কাইলাটিতে বসবাস করেন।তার পিতার নাম আব্দুল গফুর ও মাতা হালিমা আক্তার।স্ত্রী-হামিদা খাতুন।তিনি দুই মেয়ে ও এক ছেলে সন্তান এর জনক।   মুক্তিযুদ্ধে ভূমিকা  হেলালুজ্জামান ১৯৭১ সালে পাকিস্তান বিমানবাহিনীর কমান্ডের সদর দপ্তরে প্রকৌশল শাখায় কর্মরত ছিলেন। মুক্তিবাহিনীর কার্যক্রম শুরু হলে তিনি এতে যোগ দেন। প্রশিক্ষণ শেষে ১১ নম্বর সেক্টরের মহেন্দ্রগঞ্জ সাব সেক্টরে যুদ্ধ করেন। স্বাধীনতা যুদ্ধে তার অসীম সাহসিকতার জন্য বাংলাদেশ সরকার তাকে বীর প্রতীক খেতাব প্রদান করেন।   পুরস্কার ও সম্মাননা  ১৯৭৩ সালে সরকার তাকে বীর প্রতীক সম্মাননা প্রদান করেন।স্মরণীয় স্মারক গাঁথা, তারিখঃ ২৪-১২-২০১২। তার খেতাব সনদ নম্বর ২৯০।   তথ্যসূত্র    পাদটীকা      বিষয়শ্রেণী:১৯৪৬-এ জন্ম বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নেত্রকোণা জেলার ব্যক্তি বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ বিমান বাহিনীর কর্মকর্তা বিষয়শ্রেণী:২০২৩-এ মৃত্যু
জিতু পাটনায়েক ভারতের ওড়িশার একজন রাজনীতিবিদ  । ২০০৯ থেকে ২০১৪ সালের মধ্যে তিনি চম্পুয়ায় (ওড়িশা বিধানসভা কেন্দ্র) প্রতিনিধিত্ব করেছিলেন।  ২০০৯ সালে তিনি সনাতন মহাকুডের সাথে প্রতিদ্বন্দ্বন্দিতা করে চ্যাম্পুয়া আসনটি জিতেছিলেন, রাজ্যের সবচেয়ে ক্ষুদ্রতম ১৪ ভোটের ব্যবধানে। http://www.orissadiary.com/CurrentNews.asp?id=12666http://www.newindianexpress.com/states/odisha/article120230.ece   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ওড়িশার রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কেন্দুঝর জেলার ব্যক্তি
দ্য বোর্ন আইডেন্টিটি ২০০২ সালের আমেরিকান অ্যাকশনধর্মী রোমাঞ্চকর চলচ্চিত্র যা রবার্ট লডলুমের একই নামের উপন্যাস অবলম্বনে নির্মিত হয়েছে । এখানে ম্যাট ড্যামন জেসন বোর্ন চরিত্রে অভিনয় করেছেন, যেখানে তিনি মানসিক স্মৃতিজনিত রোগে ভুগছেন এবং সিআইএর মধ্যে গোপনীয় ষড়যন্ত্রের মধ্যে দিয়ে তিনি তাঁর আসল পরিচয়টি আবিষ্কারের চেষ্টা করছেন । চলচ্চিত্রটিতে আরও অভিনয় করেছেন ফ্রাঙ্কা পোটেন্টে, ক্রিস কুপার, ক্লাইভ ওভেন, জুলিয়া স্টিলস, ব্রায়ান কক্স, ওয়ালটন গোগিনস এবং অ্যাডেওয়াল আকিনুয়ে-আগবাজে। জেসন বোর্ন চলচ্চিত্র সিরিজের প্রথম কিস্তি এটি, এরপরে দ্য বোর্ন সুপারমেসি(২০০৪), দ্য বর্ন আলটিমেটাম (২০০৭),দ্য বোর্ন লিগ্যাসি (২০১২) এবং জেসন বোর্ন (২০১৬) নির্মিত হয়েছে ।'The Bourne Identity' DVD Commentary Featuring Doug Liman (2003).   কাহিনী   চলচ্চিত্রটিতে দেখা যায় জেসন বোর্ন তার পরিচয় ভুলে গেছেন,যিনি একজন সিআইএ এজেন্ট । তিনি এরপর প্যারিসে আসেন এবং সিআইএ এর নজরে পড়েন, যদিও ইতোমধ্যে তিনি একটি গুরুত্বপূর্ণ সিআইএ মিশনে ব্যর্থ হয়েছেন তাই সিআইএ তাকে হত্যা করার সিদ্ধান্ত নেয় ।  এরপর তার দেখা  মেরি ক্রেটজ এর দেখা যায় এবং সিআইএ এর ধাওয়া পাল্টা ধাওয়ার মধ্যে দিয়ে চলচ্চিত্রটি এগিয়ে যায় ।  শেষ দৃশ্যে জেসন বোর্ন এবং মেরি ক্রেটজ কে সুখী জীবনযাপন করতে দেখা যায় ।   অভিনয়ে   thumb|upright=0.60|২০০১ সালে ডেমন   ম্যাট ড্যামন জেসন বোর্ন হিসাবে  ফ্রাঙ্কা পোটেন্তে ম্যারি ক্রেটজ হিসাবে  ক্রিস কুপার আলেকজান্ডার কনক্লিন হিসাবে  ক্লাইভ ওভেন অধ্যাপক হিসাবে  ব্রায়ান কক্স ওয়ার্ড অ্যাবট হিসাবে  অ্যাদেওয়াল আকিনুয়ে-আগবাজে নাইকওয়ানা ওম্বোসি হিসাবে  গ্যাব্রিয়েল মান ড্যানি জর্নের চরিত্রে  জুলিয়া স্টিলস নিকি পার্সন হিসাবে  ওরস মারিয়া গেরিনি জিয়ানকার্লো হিসাবে  টিম ডটন ইমন হিসাবে  কাস্টেল চরিত্রে নিকি ন্যুড  রাসেল লেভি ম্যানহিমের চরিত্রে  ভিনসেন্ট ফ্রাঙ্কলিন রোলিন্স হিসাবে   প্রতিক্রিয়া   চলচ্চিত্রটি ইতিবাচক প্রতিক্রিয়া পেয়েছে। পর্যালোচনা বিষয়ক ওয়েবসাইট রোটেন টমাটোসের মতে,১৯০ জন সমালোচকের পর্যালোচনার ভিত্তিতে ৮০% ইতিবাচক স্কোর এবং  গড় রেটিং ৭/১০ রয়েছে।   আয়   মুক্তির সপ্তাহান্তে, দ্য বোর্ন আইডেন্টিটি ২৬৩৮ টি প্রেক্ষাগৃহে ২৭,১১৮,৬৪০ মার্কিন ডলার আয় করেছে। চলচ্চিত্রটি উত্তর আমেরিকাতে ১২১,৬৬১,৬৮৩ এবং অন্যান্য তে ৯২.২৬৩,৪২৪ মার্কিন ডলার সহ বিশ্বব্যাপী মোট ২১৪,০৩৪,২২৪ মার্কিন ডলার আয় করেছে।   তথ্যসূত্র   বিষয়শ্রেণী:মার্কিন রাজনৈতিক থ্রিলার চলচ্চিত্র বিষয়শ্রেণী:গ্রিসের পটভূমিতে চলচ্চিত্র বিষয়শ্রেণী:প্যারিসের পটভূমিতে চলচ্চিত্র বিষয়শ্রেণী:প্যারিসে ধারণকৃত চলচ্চিত্র বিষয়শ্রেণী:দ্য কেনেডি/মার্শাল কোম্পানির চলচ্চিত্র বিষয়শ্রেণী:সুইজারল্যান্ডে ধারণকৃত বিদেশি চলচ্চিত্র বিষয়শ্রেণী:২০০২-এর পটভূমিতে চলচ্চিত্র বিষয়শ্রেণী:২০০২-এর চলচ্চিত্র বিষয়শ্রেণী:২০০০-এর দশকের গুপ্তচর চলচ্চিত্র বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র বিষয়শ্রেণী:মার্কিন গুপ্তচর চলচ্চিত্র বিষয়শ্রেণী:২০০০-এর দশকের ইংরেজি ভাষার চলচ্চিত্র বিষয়শ্রেণী:ফ্রান্সের পটভূমিতে চলচ্চিত্র বিষয়শ্রেণী:ভার্জিনিয়ার পটভূমিতে চলচ্চিত্র বিষয়শ্রেণী:জুরিখের পটভূমিতে চলচ্চিত্র বিষয়শ্রেণী:চেক প্রজাতন্ত্রে ধারণকৃত চলচ্চিত্র বিষয়শ্রেণী:ইতালিতে ধারণকৃত চলচ্চিত্র বিষয়শ্রেণী:রোমে ধারণকৃত চলচ্চিত্র বিষয়শ্রেণী:সুইজারল্যান্ডে ধারণকৃত চলচ্চিত্র বিষয়শ্রেণী:ইউনিভার্সাল পিকচার্সের চলচ্চিত্র বিষয়শ্রেণী:২০০০-এর দশকের মার্কিন চলচ্চিত্র
থাম্ব|খাং-ছেন-নাস-ব্সোদ-নাম্স-র্গ্যাল-পোর রাজকীয় শীলমোহরের ছাপ খাং-ছেন-নাস-ব্সোদ-নাম্স-র্গ্যাল-পো (), (মৃত্যু- ৫ই আগস্ট, ১৭২৭) তিব্বতের একজন রাজপ্রতিনিধি ছিলেন। তিনি ১৭২১ থেকে ১৭২৭ খিষ্টাব্দে পাঁচজন তিব্বতী অভিজাতদের নিয়ে গঠিত মন্ত্রিপরিষদের নেতৃত্ব প্রদান করেন। ১৭২৭ খিষ্টাব্দে তাকে হত্যা করা হলে তিব্বতে এক বছর ব্যাপী গৃহযুদ্ধ শুরু হয়।   ল্হাজাং খানের প্রতি আনুগত্য  খাং-ছেন-নাস-ব্সোদ-নাম্স-র্গ্যাল-পো কোশোত মঙ্গোল নেতা ল্হাজাং খানের শাসনাধীনে ১৭১৫ খ্রিষ্টাব্দে ম্ঙ্গা'-রিস () অঞ্চলের শাসনকর্তা নিযুক্ত হন। ১৭১৭ খ্রিষ্টাব্দে দ্জুঙ্গার মঙ্গোল সেনাবাহিনী তিব্বত আক্রমণ করলে তিনি পশ্চিম তিব্বত অঞ্চলে প্রতিরক্ষামূলক সামরিক কাজে যুক্ত হন। যুদ্ধে দ্জুঙ্গার মঙ্গোলদের জয়লাভের পর তিনি ম্ঙ্গা'-রিস অঞ্চলে থেকে তাদের বিরুদ্ধে বেশ কিছু অভিযানে সাফল্য লাভ করেন।   মন্ত্রিপরিষদের নেতৃত্ব  ১৭২০ খ্রিষ্টাব্দে চিং সাম্রাজ্যের সেনাবাহিনী তিব্বত আক্রমণ করে দ্জুঙ্গার মঙ্গোল সেনাবাহিনীকে পরাজিত করতে সক্ষম হয়। তিব্বত শাসনের উদ্দেশ্যে চিং সম্রাট সাম্রাজ্যের প্রতিনিধি হিসেবে একজন উচ্চপদস্থ আধিকারিক নিয়োগ করেন। তিব্বত শাসনের উদ্দেশ্যে খাং-ছেন-নাস-ব্সোদ-নাম্স-র্গ্যাল-পোর নেতৃত্বে ঙ্গা-ফোদ-র্দো-র্জে-র্গ্যাল-পো (), লুম-পা-বা-ব্ক্রা-শিস-র্গ্যাল-পো (), স্ব্যার-রা-বা-ব্লো-গ্রোস-র্গ্যাল-পো () এবং ফো-ল্হা-নাস-ব্সোদ-নাম্স-স্তোব্স-র্গ্যাস () এই পাঁচজন তিব্বতী অভিজাতকে নিয়ে মন্ত্রিপরিষদ গঠন করে তাদের ওপর সমস্ত ক্ষমতা অর্পণ করা হয়। কিন্তু খাং-ছেন-নাস-ব্সোদ-নাম্স-র্গ্যাল-পো লাসা শহরে অধিকাংশ সময়ে অনুপস্থিত থাকায় এই নবগঠিত সরকারের কাজের গতি বাধাপ্রাপ্ত হতে থাকে। ১৭২৩ খ্রিষ্টাব্দে তিনি নেপাল সীমান্তে মুস্তাং ও জুমলা রাজ্যের মধ্যে অভ্যন্তরীণ বিরোধে মুস্তাং রাজ্যের পক্ষে সৈন্যসমাবেশ করে তিনি কাগবেণী দুর্গ অবরোধ করেন। ১৭২৫ খ্রিষ্টাব্দে চিং সম্রাটের নির্দেশে লাসা শহরে যান। ১৭২৬ খ্রিষ্টাব্দে তিনি সম্রাটের আদেশে র্ন্যিং-মা ধর্মসম্প্রদায়ের বিরুদ্ধে পদক্ষেপ গ্রহণ করেন, যার ফলে তিব্বতী জনগণ ও মন্ত্রিপরিষদের সদস্যদের নিকট তার জনপ্রিয়তা নষ্ট হয়।   হত্যা  ঙ্গা-ফোদ-র্দো-র্জে-র্গ্যাল-পো (), লুম-পা-বা-ব্ক্রা-শিস-র্গ্যাল-পো (), স্ব্যার-রা-বা-ব্লো-গ্রোস-র্গ্যাল-পো ) এই তিন অভিজাত মন্ত্রিপরিষদের সদস্য এবং সপ্তম দলাই লামার পিতা ব্সোদ-নাম্স-দার-র্গ্যাস () মিলিত ভাবে খাং-ছেন-নাস-ব্সোদ-নাম্স-র্গ্যাল-পোকে হত্যার ষড়যন্ত্র করেন। ১৭২৭ খ্রিষ্টাব্দের ৫ই আগস্ট একটি বৈঠকে তারা তাকে ধারালো অস্ত্র দিয়ে কুপিয়ে আঘাত করে হত্যা করেন। তার সমর্থকদের হত্যা বা গ্রেপ্তার করা হয়। তার স্ত্রী ও কন্যাকে প্রথমে গ্রেপ্তার করে পরে হত্যা করা হয়। খাং-ছেন-নাস-ব্সোদ-নাম্স-র্গ্যাল-পোর সমর্থক হিসেবে পরিচিত মন্ত্রিপরিষদের অপর এক সদস্য ফো-ল্হা-নাস-ব্সোদ-নাম্স-স্তোব্স-র্গ্যাসের বিরুদ্ধে তিনশত সৈন্যের এক দলকে প্রেরণ করা হয় কিন্তু তারা ব্যর্থ হয়। ফো-ল্হা-নাস-ব্সোদ-নাম্স-স্তোব্স-র্গ্যাসের সঙ্গে হত্যকারীদের প্রায় এক বছর ব্যাপী লড়াইয়ে গৃহযুদ্ধ শুরু হয়। এই যুদ্ধে ফো-ল্হা-নাস-ব্সোদ-নাম্স-স্তোব্স-র্গ্যাস বিজয়ী হন।   তথ্যসূত্র    আরো পড়ুন    Petech, Luciano (1973) Aristocracy and Government in Tibet. 1728-1959, Rome 1973.  Schuh, Dieter (1981) Grundlagen tibetischer Siegelkunde. Eine Untersuchung über tibetische Siegelaufschriften in ´Phags-pa-Schrift, VGH Wissenschaftsverlag, Sankt Augustin   বিষয়শ্রেণী:১৭২৭-এ মৃত্যু বিষয়শ্রেণী:তিব্বতের রাজপ্রতিনিধি
১৯৯৯ উত্তর ভারত মহাসাগর ঘূর্ণিঝড় মৌসুম গ্রীষ্মমণ্ডলীয় ঘূর্ণিঝড় গঠনের বার্ষিক চক্রের একটি চলমান ঘটনা। উত্তর ভারত মহাসাগরের ঘূর্ণিঝড় ঋতুর কোন আনুষ্ঠানিক সময়সীমা নেই, তবে প্রায় সকল ঘূর্ণিঝড় এপ্রিল থেকে ডিসেম্বর মাসের মধ্যে তৈরি হয়। মে থেকে নভেম্বরের মধ্যে সর্বোচ্চ সংখ্যক ঘূর্ণিঝড় হয়ে থাকে। এই তারিখগুলি প্রথাগতভাবে প্রতি বছরের সময়সীমাকে সীমাবদ্ধ করে যখন বেশিরভাগ গ্রীষ্মমণ্ডলীয় ঘূর্ণিঝড় উত্তর ভারত মহাসাগরে তৈরি হয়।  এই নিবন্ধের পরিধি উত্তর গোলার্ধে, আফ্রিকার হর্নের পূর্বে এবং মালয় উপদ্বীপের পশ্চিমে ভারত মহাসাগরের মধ্যে সীমাবদ্ধ। উত্তর ভারত মহাসাগরে দুটি প্রধান সমুদ্র রয়েছে — ভারতীয় উপমহাদেশের পশ্চিমে আরব সাগর, ভারতের আবহাওয়া বিভাগ (আইএমডি) দ্বারা একে সংক্ষেপে এআরবি; এবং পূর্বে বঙ্গোপসাগর, আইএমডি দ্বারা সংক্ষেপে বিওবি বলা হয়।  এই অববাহিকায় অফিসিয়াল আঞ্চলিক বিশেষায়িত আবহাওয়া কেন্দ্র হল ভারত মৌসুম বিজ্ঞান বিভাগ বা ইন্ডিয়া মেটিওরোলজিক্যাল ডিপার্টমেন্ট। আইএমডি এবং জয়েন্ট টাইফুন সতর্কীকরণ কেন্দ্র এই অঞ্চলের ঘূর্ণিঝড় সম্পর্কিত ঘটনা সমূহের জন্য অনানুষ্ঠানিক ঘোষণা প্রদান করে। এই অববাহিকায় প্রতি মৌসুমে গড়ে তিন থেকে চারটি ঘূর্ণিঝড় সৃষ্টি হয়।  একনজরে   ঘটনাবলী    ঘূর্ণিঝড়ের নামকরণ  এই অববাহিকার মধ্যে গ্রীষ্মমণ্ডলীয় ঘূর্ণিঝড়কে একটি নাম দেওয়া হয় যখন এটি  বেগে বাতাসের সাথে ঘূর্ণিঝড়ের তীব্রতায় পৌঁছেছিল বলে বিচার করা হয়। ২০২০ সালের মাঝামাঝি নয়াদিল্লিতে আঞ্চলিক বিশেষায়িত আবহাওয়া কেন্দ্র থেকে একটি নতুন তালিকা দ্বারা নামগুলি নির্বাচন করা হয়েছিল  এই অববাহিকায় গ্রীষ্মমণ্ডলীয় ঘূর্ণিঝড়ের নামগুলির কোনও অবসর নেই কারণ নামের তালিকাটি শুধুমাত্র একবার ব্যবহার করার জন্য একটি নতুন তালিকা তৈরি করার আগে নির্ধারিত হয়েছে৷ যদি একটি নামযুক্ত গ্রীষ্মমণ্ডলীয় ঘূর্ণিঝড় পশ্চিম প্রশান্ত মহাসাগর থেকে অববাহিকায় চলে যায়, তাহলে এটি তার আসল নাম ধরে রাখবে।   ঋতু্র প্রভাব  এটি ১৯৯৯ উত্তর ভারত মহাসাগরের ঘূর্ণিঝড় মৌসুমের সমস্ত ঝড়ের একটি সারণী। এটি ঋতুর সমস্ত ঝড় এবং তাদের নাম, সময়কাল, আইএমডি ঝড়ের স্কেল অনুযায়ী সর্বোচ্চ তীব্রতা, ক্ষয়ক্ষতি এবং মৃত্যুর মোট সংখ্যা উল্লেখ করে। ক্ষয়ক্ষতি এবং মৃত্যুর মোট ক্ষয়ক্ষতি এবং মৃত্যুগুলিকে অন্তর্ভুক্ত করে যখন সেই ঝড়টি একটি পূর্ববর্তী তরঙ্গ বা অতিরিক্ত ক্রান্তীয় নিম্ন ছিল। ক্ষয়ক্ষতির সমস্ত পরিসংখ্যান ১৯৯৯ সালের মার্কিন ডলারে হিসাব করা হয়েছে।   তথ্যসূত্র    বহিঃসংযোগ   আরএসএমসি নয়াদিল্লি  ভারতীয় আবহাওয়া বিভাগ  যৌথ টাইফুন সতর্কীকরণ কেন্দ্র (JTWC)   CMA এর জাতীয় আবহাওয়া কেন্দ্র   বিষয়শ্রেণী:উত্তর ভারত মহাসাগর ঘূর্ণিঝড় মৌসুম বিষয়শ্রেণী:১৯৯৯ উত্তর ভারত মহাসাগর ঘূর্ণিঝড় মৌসুম বিষয়শ্রেণী:১৯৯৯-এর ক্রান্তীয় ঘূর্ণিঝড়
কমিউনিটি ক্যাম্পেইন (হার্ট) (সিসিএইচ) হ্যাম্পশায়ারের উত্তর-পূর্বে হার্ট জেলায় অবস্থিত একটি ক্ষুদ্র স্থানীয় রাজনৈতিক দল। ২০০৩ সালে প্রতিষ্ঠিত, এটি হার্টের মধ্যে জেলা এবং কাউন্টি উভয় নির্বাচনে প্রতিদ্বন্দ্বিতা করেছে এবং সফলভাবে জেলা পরিষদ এবং কাউন্টি কাউন্সিল উভয়েই প্রতিনিধিত্ব অর্জন করেছে। প্রথম কমিউনিটি ক্যাম্পেইন হার্ট কাউন্সিলররা ২০০৪ সালে নির্বাচিত হন, পরবর্তী কয়েক বছরে সংখ্যা বৃদ্ধি পায়; ২০২২ এর হিসাবে এখন দশটি। দলটি বর্তমানে ৩৩টির মধ্যে ২১টি আসন নিয়ে লিবারেল ডেমোক্র্যাটদের সাথে জোটবদ্ধভাবে কাউন্সিলের প্রশাসনে রয়েছে। কাউন্সিলর জেমস র‌্যাডলি বর্তমানে কাউন্সিলের ডেপুটি লিডার, সেইসাথে ফাইন্যান্স ও কর্পোরেট পরিষেবার জন্য পোর্টফোলিও ধারণ করেছেন।   ইতিহাস  কমিউনিটি ক্যাম্পেইন হার্ট ২০০৩ সালে একটি সভায় গঠিত হয়েছিল যেখানে বেশ কয়েকজন স্থানীয় কাউন্সিলর উপস্থিত ছিলেন,  ২০০৪ সালের স্থানীয় নির্বাচনের আগে একটি নির্বাচনী কৌশল সভা অনুষ্ঠিত হয়েছিল। পরবর্তী ২০০৪ জেলা পরিষদ নির্বাচনে, সিসিএইচ প্রার্থীরা পাঁচটি আসনে দাঁড়িয়েছিলেন, রক্ষণশীলদের থেকে দুটি (চার্চ ক্রুকহাম ইস্ট এবং চার্চ ক্রুকহাম পশ্চিম) লাভ করে, সামগ্রিক ভোটের ১৫% অর্জন করে। ২০০৬ সালের নির্বাচনে চার্চ ক্রুকহাম ইস্ট এবং ক্রন্ডালে ৩ জন নতুন কাউন্সিলর নির্বাচিত হন, ২০০৭ সালে ফ্লিট কোর্টমুর ওয়ার্ডে অন্য একজন কাউন্সিলর নির্বাচিত হন, যার ফলে সিসিএইচ কাউন্সিলরের সংখ্যা ৬-এ পৌঁছে। জেমস র‌্যাডলি ২০০৭ সালে তার চার্চ ক্রুকহাম ইস্ট আসনটি সফলভাবে রক্ষা করেছিলেন, কিন্তু ক্রোন্ডালের জন্য সিসিএইচ প্রার্থী রক্ষণশীল পদপ্রার্থী থেকে আসনটি জিততে পারেননি।   টীকা    তথ্যসূত্র   বিষয়শ্রেণী:ইংল্যান্ডের স্থানীয় ভিত্তিক রাজনৈতিক দল বিষয়শ্রেণী:২০০৩-এ প্রতিষ্ঠিত রাজনৈতিক দল
থাম্ব|দাপ্তরিক প্রতিকৃতি, ২০২০ আনা রিয়ানন ম্যাকমরিন (জন্ম ২৩ সেপ্টেম্বর ১৯৭১) একজন ওয়েলশ রাজনীতিবিদ যিনি ২০১৭ সাল থেকে কার্ডিফ নর্থের সংসদ সদস্য (এমপি) হিসেবে দায়িত্ব পালন করছেন। ওয়েলশ শ্রমের একজন সদস্য, তিনি সেপ্টেম্বর ২০২৩ সাল থেকে লাতিন আমেরিকা এবং ক্যারিবিয়ানের ছায়া মন্ত্রী হিসেবে কাজ করেছেন। তিনি এর আগে ২০২১ থেকে ২০২৩ সাল পর্যন্ত ভিকটিম এবং যুব বিচার বিষয়ক ছায়ামন্ত্রী এবং ২০২০ থেকে ২০২১ সাল পর্যন্ত আন্তর্জাতিক উন্নয়ন বিষয়ক ছায়ামন্ত্রী ছিলেন।   তথ্যসূত্র   বিষয়শ্রেণী:কার্ডিফ বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:ওয়েলশ শ্রমিক দলের সংসদ সদস্য বিষয়শ্রেণী:কার্ডিফের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৭১-এ জন্ম বিষয়শ্রেণী:ওয়েলসের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:সাউদাম্পটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ২০২৪-২০২৯